เนื่องจากหนูหยุดทานยาคุมมาประมาณ8ปีแล้วหนูหยุดทรนตั้งแต่ช่วงเดือนตุลาคมปี63 เริ่มประจำเดือนมาครั้งหลังจากหยุดยาคุมคือ8พฤศจิกายน63 ถัดมาคือ27พฤศจิกายน63 ถัดมาคือ26ธันวาคม63 ถัดมาคือ26มกราคม64 และช่วงเดือนกุมภาพันธ์ประจำเดือนไม่มาทั้งเดือน มาอีกที14มีนาคม64 และรอบ19เมษายน64 พอมาถึงเดือนพฤษภาคมนี้สิ้นเดือนแล้วประจำเดือนก็ยังไม่มา หนูเลยอยากคุณว่าหนูมีความผิดปกติยังไงค่ะแล้วควรแก้ไขยังไง ปัจจุบันนี้อยู่คนเดียวไม่ได้มีกิจกรรมกับแฟนตั้งแต่เมษายนแล้วค่ะ
สวัสดีค่ะ wannipa,หากได้หยุดทานยาคุมกำเนิดไปเมื่อเดือน ต.ค. 63 แล้วได้มีประจำเดือนมาวันที่ 8 พ.ย. 63 27 พ.ย. 63, 26 ธ.ค.63, 26 ม.ค. 64 ก็ถือว่าปกติดี ไม่ได้มีการตั้งครรภ์อะไร ส่วนการที่ประจำเดือนมาอีกครั้งในวันที่ 14 มี.ค. 64 ถือว่ามีระยะห่างที่นานกว่าปกติ แต่เมื่อมาอีกครั้งในวันที่ 19 เม.ย. ก็ถือว่าปกติดีค่ะส่วนการที่ประจำเดือนในเดือน พ.ค.ยังไม่มา แนะนำว่าควรรอดูไปก่อน เพราะอาจมาช้าจากปัจจัยต่างๆ ได้ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งการที่ประจำเดือนยังไม่มาในเดือนนี้ ยังไม่ถือว่าเป็นเรื่องผิดปกติอะไรค่ะ แต่หากประจำเดือนไม่มานานเกิน 3 เดือน จึงค่อยไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีภาวะถุงน้ำจำนวนมากในรังไข่ มีพังผืดในมดลูก เป็นต้น